આયકર વિભાગની ટીમને જાણકારી મળી હતી કે, મોટા પ્રમાણમાં ખોટી રીતે રૂપિયાની લેવડ-દેવડ કરી ટેક્સ ચોરી કરવામાં આવી રહી છે. જે બાદ કન્હૈયાલાલ રસ્તોગી પર નજર રાખી કાર્યવાહી કરી. આયકર વિભાગના વરિષ્ઠ અધિકારીએ જણાવ્યું કે, કન્હૈયાલાલનો વ્યાજે રૂપિયા આપવાનો અને પ્રોપર્ટીનો મોટો ધંધો છે. શહેરના મોટા-મોટા જ્વેલર્સ પણ તેની પાસે ઘરેણાં ગિરવે મૂકીને વ્યાજ પર રૂપિયા લેતા હતા. દરોડા દરમિયાન જે દસ્તાવેજો મળ્યા છે તેમાં શહેરના મોટા-મોટા વેપારીઓ સાથેની લેવડ-દેવડનો ઉલ્લેખ છે. હવે I-T ડિપાર્ટમેન્ટ તેમની પૂછપરછ કરશે. આમાંથી ઘણા સોનાના વેપારીઓ છે.